REPUBLIKA SRBIJA

NARODNA SKUPŠTINA

Odbor za zdravlje i porodicu

18 Broj: 06-2/183-18

19. jul 2018. godine

B e o g r a d

ZAPISNIK

15. SEDNICE ODBORAZA ZDRAVLjE I PORODICU

ODRŽANE 16. JULA 2018. GODINE

Sednica je počela u 11,00 časova.

Sednici je predsedavao doc. dr Darko Laketić, predsednik Odbora.

Sednici su prisustvovali članovi Odbora: mr. dr Ljubica Mrdaković Todorović, dr Dragana Barišić, prof. dr Dušan Milisavljević, dr Desanka Repac, dr Milovan Krivokapić, dr Danica Bukvić, prof. dr Milan Knežević, dr Svetlana Nikolić Pavlović, dr Radoslav Jović, dr Dragan Vesović, dr Muamer Bačevac i prof. dr Žarko Korać.

Sednici Odbora je prisustvovala zamenica odsutnog člana Odbora: Marjana Maraš (dr Danijela Stojadinović).

Sednici nisu prisustvovali članovi Odbora: Branka Stamenković, Aleksandar Šešelj i Nemanja Šarović, kao ni njihovi zamenici.

Sednici su prisustvovali iz Ministarstva zdravlja: državni sekretar prof. dr Berislav Vekić, pomoćnik ministra dr Dragana Vujičić, v.d. direktor Uprave za biomedicinu dr Vesna Rakonjac, samostalni savetnici dr Jelena Janković, Zlata Žižić i Aleksandra Vlačić.

Na predlog predsednika Odbora, većinom glasova, usvojen je sledeći:

D n e v n i r e d

1. Razmatranje Predloga zakona o ljudskim ćelijama i tkivima, koji je podnela Vlada, u načelu;
2. Razmatranje Predloga zakona o presađivanju ljudskih organa, koji je podnela Vlada, u načelu;
3. Razmatranje Predloga zakona o izmenama i dopunama Zakona o psihoaktivnim kontrolisanim supstancama, koji je podnela Vlada, u načelu;
4. Razno.

Pre prelaska na razmatranje utvrđenog dnevnog reda, usvojen je, bez primedaba, Zapisnik 14. sednice Odbora, koja je održana 13. juna 2018. godine.

Saglasno članu 76. Poslovnika Narodne skupštine, predsednik Odbora doc. dr Laketić predlažio je da Odbor vodi zajednički načelni pretres o prve dve tačke dnevnog reda, zbog srodnosti materije koji je pripremila Uprava za biomedicinu, što je Odbor većinom glasova (12 za, 1 nije glasao, od ukupno 13 prisutnih) prihvatio.

Zatim je predsednik Odbora doc. dr Darko Laketić otvorio zajednički načelni pretres.

Prva i druga tačka dnevnog reda – **Razmatranje Predloga zakona o ljudskim ćelijama i tkivima** i **Razmatranje Predloga zakona o presađivanju ljudskih organa, koje je podnela Vlada, u načelu**

Predsednik je izneo da su oba predloga zakona u skupštinskoj proceduri od 11. maja 2018. godine, a zatim je saglasno članu 79. Poslovnika Narodne skupštine reč dao predstavniku Ministarstva zdravlja, državnom sekretaru prof. dr Berislavu Vekiću.

Državni sekretar prof. dr Berislav Vekić, izneo je da je oblast ljudskih ćelija i tkiva do sada bila uređena Zakonom o transplantaciji ćelija i tkiva, kao i podzakonskim aktima donetim na osnovu tog zakona. Ovaj zakon je delimično usaglašen sa evropskom regulativom u ovoj oblasti koja je važila u vreme njegovog donošenja. Nakon perioda primene ovog zakona u trajanju od šest godina utvrđena je potreba da se poboljšaju i preciziraju uslovi, organizacija i poslovi u oblasti ćelija i tkiva za primenu kod ljudi, kao i nadzor nad obavljanjem poslova u pomenutoj oblasti na teritoriji Republike Srbije. Razlog za donošenje Predloga zakona sadržan je u potrebi da se oblast ljudskih ćelija i tkiva kod ljudi zasnuje na najvišim standardima medicinske nauke i prakse, s obzirom na to da je oblast medicine koja se intenzivno razvija i nudi velike mogućnosti za lečenje, kao i da se zdravstvenim ustanovama koje obavljaju ove poslove omoguće bolji uslovi za njeno obavljanje u skladu sa savremenim dostignućima u ovoj oblasti.

Predloženi zakon najpre na precizan i jasan način definiše koje zdravstvene ustanove mogu podneti zahtev za obavljanje poslova iz oblasti ljudskih ćelija i tkiva, kao i koje mogu biti banke ljudskih tkiva, uključujući i sve uslove koje moraju da ispune da bi dobile dozvolu. Da bi se oblast ljudskih ćelija i tkiva razvila po najvišim standardima medicinske nauke i prakse u Republici Srbiji neophodno je definisati registar davalaca matičnih ćelija hematopoeze, koji omogućava pronalaženje nesrodnih davalaca i obezbeđivanje ćelija za presađivanje. Predlog zakona doprinosi razvoju i unapređenju rada sa nacionalnim davocima što doprinosi brže ostvarivanje zdravstvene zaštite u ovoj oblasti, kao i unapređenje međunarodne saradnje.

Propisano je donošenje programa za presađivanja ljudskih organa u koji su uključene i ljudske ćelije i tkiva i koji će biti jedinstven na teritoriji Republike Srbije i koji će definisati jasne procedure i postupke u vezi organizacije, timova i finansiranja celokupnog postupka presađivanja ljudskih organa i ljudskih ćelija i tkiva. Propisano je pojednostavljenje procedure izdavanja dozvole zdravstvenim ustanovama za obavljanje poslova iz oblasti ljudskih ćelija i tkiva, kao i uspostavljanje jedinstvenog informacionog sistema u pomenutoj oblasti u cilju uspostavljanja i održavanja sistema sledivosti. Takođe se pojednostavljuje postupak davanja pristanka za primenu ljudskih tkiva. Precizirana je uloga i zadaci Uprave za biomedicinu kao kompetentnog tela u oblasti biomedicine na nivou cele Republike Srbije. Formiranjem inspekcijskog nadzora u okviru Uprave za biomedicinu se obezbeđuje kontinuiranost stručnog nadzora u oblasti biomedicine koja je specifična zbog svakodnevnih uvođenja novih metoda i procedura rada. Utvrđena je potreba da se određeni stručni termini drugačije i preciznije definišu, a u cilju potpune harmonizacije domaćeg prava u ovoj oblasti sa pravom Evropske Unije.

Oblast presađivanja organa do sada je bila uređena Zakonom o transplantaciji organa („Službeni glasnik RS”, broj 72/09), kao i podzakonskim aktima donetim na osnovu tog zakona. Ovaj zakon je delimično usaglašen sa evropskom regulativom u ovoj oblasti koja je važila u vreme njegovog donošenja. Nakon perioda primene ovog zakona u trajanju od šest godina utvrđena je potreba da se poboljšaju i preciziraju uslovi, organizacija i delatnost u oblasti presađivanja ljudskih organa, kao i nadzor nad obavljanjem delatnosti u pomenutoj oblasti na teritoriji Republike Srbije. Razlog za donošenje Predloga zakona sadržan je u potrebi da se oblast presađivanja ljudskih organa sistemski potpuno uredi, odnosno da se utvrde i obezbede uslovi za postizanje standarda kvaliteta i bezbednosti ljudskih organa za presađivanje, kao i uslovi rada i način organizacije zdravstvenog sistema u cilju obezbeđivanja optimalne dovoljnosti ljudskih organa za presađivanje i obezbeđivanje visokog nivoa zaštite ljudskog zdravlja, kao i uvažavanja prioritetnih interesa za očuvanje života i zdravlja, i zaštiti osnovnih ljudskih prava i dostojanstva davaoca ljudskih organa i primaoca organa.

Predlogom zakona na jasan način je izvršena podela zdravstvenih ustanova koje će obavljati poslove presađivanja, odnosno uzimanja ljudskih organa i bolnica za darivanje ljudskih organa, kao i jasna podela poslova i obaveza koje obavlja jedna, odnosno druga gore pomenuta zdravstvena ustanova.

Propisano je donošenje Programa presađivanja ljudskih organa koji će biti jedinstven na teritoriji Republike Srbije i koji će definisati jasne procedure i postupke u vezi organizacije, timova i finansiranja celokupnog postupka presađivanja ljudskih organa.

Predlog zakona je propisao pojednostavljenu proceduru izdavanja odobrenja zdravstvenim ustanovama za obavljanje poslova presađivanja ljudskih organa, kao i uspostavljanje jedinstvenog informacionog sistema u oblasti presađivanja ljudskih organa u cilju uspostavljanja i održavanja sistema sledivosti.

Jedna od novina Predloga zakona je i pojednostavljenje postupka davanja pristanka za presađivanje ljudskih organa. Predlog zakona je pružio mogućnost svakom punoletnom građaninu Republike Srbije da zabrani u pismenom ili usmenom obliku darivanje svojih organa, kao i mogućnost članova porodice da to učini ukoliko se umrlo lice za života nije izjasnilo u vezi sa tim, dok je u pogledu maloletnih građana, predviđen neophodan informisani pristanak zakonskih zastupnika ili staratelja

Precizirana je uloga i zadaci Uprave za biomedicinu kao kompetentnog tela u oblasti biomedicine na nivou cele Republike Srbije. Formiranjem inspekcijskog nadzora u okviru Uprave za biomedicinu se obezbeđuje kontinuiranost stručnog nadzora u oblasti biomedicine koja je specifična zbogsvakodnevnih uvođenja novih metoda i procedura rada, te se nameće potreba za nadzorom od strane stručnjaka sa najvećim iskustvom u praksi koji prate savremena dostignuća nauke u ovoj oblasti. Utvrđena je i potreba da se određeni stručni termini drugačije i preciznije definišu, a u cilju potpune harmonizacije domaćeg prava u ovoj oblasti sa pravom Evropske Unije.

Ministarstvo zdravlja je sprovelo javnu raspravu o ovom predlozima zakona u periodu od 9. decembra 2016. godine do 30. decembra 2016. godine, za predstavnike državnih organa, javnih službi, predstavnike zdravstvenih ustanova, stručnu javnost i druge zainteresovane učesnike.

Predsednik Odbora doc. dr Darko Laketićje zaključio pretresu načelu o ovim predlozima zakona, a zatim se Odbor izjasnio:

Odbor je, u skladu sa članom 155. stav 2. Poslovnika Narodne skupštine, odlučio jednoglasno (13 za, od ukupno 13 prisutnih) da predloži Narodnoj skupštini da prihvati Predlog zakona o ljudskim ćelijama i tkivima, u načelu.

Odbor je, u skladu sa članom 155. stav 2. Poslovnika Narodne skupštine, odlučio jednoglasno (13 za, od ukupno 13 prisutnih) da predloži Narodnoj skupštini da prihvati Predlog zakona o ljudskim ćelijama i tkivima, u načelu.

Za izvestioca Odbora na sednici Narodne skupštine određen je doc. dr Darko Laketić, predsednik Odbora.

Treća tačka dnevnog reda –**Razmatranje Predloga zakona o izmenama i dopunama Zakona o psihoaktivnim kontrolisanim supstancama, koji je podnela Vlada, u načelu**

Predsednik Odbora doc. dr Darko Laketić je konstatovao da je Predlog zakona o izmenama i dopunama Zakona o psihoaktivnim kontrolisanim supstancama, koji je podnela Vlada, u skupštinskoj proceduri od 17. jula 2018. godine, a zatim je saglasno članu 79. Poslovnika Narodne skupštine reč dao predstavniku Ministarstva zdravlja, državnom sekretaru prof. dr Berislavu Vekiću.

Državni sekretar prof. dr Berislav Vekić, je izneo da se menja i dopunjuje Zakon o psihoaktivnim kontrolisanim supstancama koji je Narodna skupština donela 2010. godine iz sledećih razloga: Republika Srbija je potpisnica Jedinstvene konvencije UN o opojnim drogama iz 1961. godine, koja je izmenjena i dopunjena Protokolom iz 1972. godine, zatim Konvencije o psihotropnim supstancama iz 1971. godine i Konvencije protiv nedozvoljene trgovine opojnim drogama i psihotropnim supstancama iz 1988. godine, koje predstavljaju osnovu za intervencije UN u oblasti droga, te samim tim, saradnja sa agencijama i telima UN koji postoje u oblasti politike droga, predstavlja jedinstveni deo nacionalne politike za borbu protiv droga.

Prema rezultatima Nacionalnog istraživanja o stilovima života stanovništva Republike Srbije 2014. godine - korišćenje psihoaktivnih supstanci i igara na sreću, upotrsba ilegalnih droga, bar jednom u toku života, zabeležena js kod 8,0% od ukupne populacije, starosti od 18 do 64 godine (10,8% muškaraca i 5,2% žena), sa većom zastupljenošću (12,8%) kod mlađe odrasle populacije od 18 do 34 godine starosti. Najčešće korišćena ilegalna droga među odraslom populacijom je kanabis (marihuana i hašiš), čija je upotreba, bar jednom u toku života, zabeležena kod 7,7% ispitanika uzrasta od 18 do 64 godine.

Zloupotreba sintetičkih droga na području Republike Srbije predstavlja relativno novu pojavu koja je u velikoj meri povezana s novim trendovima u ponašanju mladih u slobodno vreme. Radi zaštite mladih od upotrebe i zloupotrebe sintetičkih droga i novih psihoaktivnih supstanci, potrebno je poštovati nacionalna i mećunarodna iskustva u informisanju, a preventivni rad sa decom i omladinom mora se kontinuirano razvijati.

Proizvodnja i krijumčarenje psihoaktivnih kontrolisanih supstanci u Republici Srbiji predstavlja najdominantniji i najprofitabilniji oblik organizovanog kriminala. Republika Srbija je tranzitna zemlja za krijumčarenje PKS. Ovaj oblik kriminala, osim bezbednosnih implikacija, proizvodi i implikacije u oblasti socijalne i zdravstvene zaštite, kroz povećane troškove tretmana i lečenja, kao i socijalnog zbrinjavanja zavisnika.

Dana 27. decembra 2014. godine, Vlada je usvojila Strategiju o sprečavanju zloupotrebe droga (za period od 2014. do 2021. godine) i Akciopi plan (za period od 2014. do 2017. godine), koji su objavljeni u Službenom glasniku RS broj 1/15. Ovaj strateški dokument je u skladu sa Strategijom EU za borbu protiv droga (za period od 2013. do 2020. godine) i Akcionim planom EU za borbu protiv droga (za period od 2013. do 2016. godine).

Polazeći od činjenice da je konzumacija narkotika u Republici Srbiji u porastu poslednjih godina, akcenat se stavlja na prevenciju zloupotrebe droga i na lečenje. Nova Strategija i Akcioni plan stoga predviđaju niz aktivnosti u oblasti smanjenja potražnje droga i prevenciju narkomanije, uključujući kampanje za podizanje svesti u visokoškolskim ustanovama, srednjim i osnovnim školama.

U postupku usklađivanja oblasti psihoaktivnih kontrolisanih sustanci sa direktivama i propisima EU u procesu brže integracije i harmoiizacije zakonodavnih sistema, osnov za donošenje predloženog zakona sadržan je u propisima EU u ovoj oblasti.

Sprovođenje Odluke Saveta EU 2005/387/JNA o razmeni informacija, proceni rizika i kontroli novih psihoaktivnih supstanci je predviđeno u izmenama i dopunama Zakona o psihoakgivnim kontrolisanim supstancama, kako bi Republika Srbija mogla da učestvuje u evropskoj mreži razmene informacija i kontroli rizika od pojave novih psihoaktivnih supstanci kako na nacionalnom tako i na međunarodnom nivou. Sistem za rano upozoravanje o novim psihoaktivnim supstancama funkcioniše u okviru Centra za monitoring droga i zavisnosti od droga (Ministarstvo zdravlja, Sektor za lekove i medicinska srsdstva i psihoaktivne kontrolisane supstance i prekursore), koji predstavlja Nacionalnu kontakt tačku za saradnju sa EMCDDA - koji ima ključnu ulogu u odgovoru na pojavu novih psihoakgivnih supstanci u EU. Dakle, predloženim Zakonom o izmenama i dopunama Zakona o psihoaktivnim kontrolisanim supstancama uređuje se Csntar za monitoring droga i zavisnosti od droga i definiše se uloga i poslovi ovog centra.

Na ovaj način stvaraju se uslovi za praćenje i kontrolu psihoaktivnih supetanci u skladu sa evropskim propisima. Sprovodeći proces harmonizacije propisa Republike Srbije sa propisima EU, sprovedena je i obaveza usklađivanja sa Strategijom EU o drogama za period 2013-2020. godine i njen Akcioni plan za period 2013-2016. godine.

Odredbama Uredbe o osnivanju Kancelarije za borbu protiv droga („Službeni glasnik RS", br. 79/14) Vlada je osnovala Kancelariju za borbu protiv droga i propisala da će Kancelarija, kao stručna služba Vlade, obavljati širok delokrug poslova na području borbe protiv droga. Neophodno je da bar deo ovlašćenja i obaveza koji su Uredbom stavljeni u nadležnost Kancelarije, i koji predstavljaju pravni osnov za saradnju Kancelarije za borbu protiv droga sa organima državne uprave na području borbs protiv droga budu integrisani u tekst Predloga zakona o izmenama i dopunama Zakona o psihoaktivnim kontrolisanim supstancama.

Pored harmonizacije sa EU propisima, ovim zakonskim rešenjem reguliše se nadležnost institucija i saradnja u oblasti psihoaktivnih supstanci. Takođe biće omogućeno bolje razumevanje situacije na nivou EU. Prikupljanje i analiza podataka biće usklađeni sa standardima EMCDDA.

Predsednik Odbora doc. dr Darko Laketićje zaključio pretresu načelu o ovom predlogu zakona, a zatim se pristupilo glasanju:

Izjašnjavanje o Predlogu zakona o izmenama i dopunama Zakona o psihoaktivnim kontrolisanim supstancama, nije bilo moguće kroz sistem E parlamenta, tako da su članovi Odbora glasali podizanjem ruke.

Odbor je, u skladu sa članom 155. stav 2. Poslovnika Narodne skupštine, odlučio jednoglasno (13 za, od ukupno 13 prisutnih) da predloži Narodnoj skupštini da prihvati Predlog zakona o izmenama i dopunama Zakona o psihoaktivnim kontrolisanim supstancama, u načelu.

Za izvestioca Odbora na sednici Narodne skupštine određen je doc. dr Darko Laketić, predsednik Odbora.

Četvrta tačka dnevnog reda- **Razno**

Povodom ove tačke dnevnog reda nije bilo predloga ni diskusije.

Sednica je završena u 12,00 časova.

SEKRETAR PREDSEDNIK

Božana Vojinović Doc. dr Darko Laketić